Springs-gruwelhuis: Pa vra borgtog voor volgepakte hof | Maroela Media
Die sogenaamde gruwelhuis in Springs. Foto: @POWER987News
ŉ Man wat daarvan beskuldig word dat hy sy vrou en vyf kinders in ŉ huis in Springs aangerand en aangehou het, het Woensdag om 10:00 voor ŉ volgepakte Springs-landdroshof verskyn om aansoek te doen om borgtog.
Die man se prokureur het sy kliënt se verklaring aan die hof voorgehou waarin hy onder andere aandui dat hy nie van voornemens is om uit die land te vlug nie.
Die publiek en verteenwoordigers van verskeie nie-regeringsorganisasies het versoek dat die man se aansoek om borgtog afgekeur word.
Die man is op 23 Mei in hegtenis geneem nadat sy 11-jarige seun vroeër daardie week uit die huis kon ontsnap en by die bure om hulp gaan aanklop het. “Vyf kinders, tussen twee en 16 jaar oud, is in die huis opgespoor,” het kapt. Johannes Ramphora, woordvoerder van die polisie, gesê. “Die bure het die polisie ontbied.”
Die man word aangekla van aanranding en ontvoering. Sy vrou was in die huis toe hy in hegtenis geneem is, maar sy is een van die vermeende slagoffers. Dit wil voorkom of die kinders nie voldoende versorg is nie en mishandel is.
“Die naam van die man kan nie bekend gemaak word nie om die kinders te beskerm,” het lt.kol. Lungelo Dlamini, woordvoerder van die polisie, gesê.
Die borgtogaansoek duur voort. – SAPA
Springs-gruwelhuis: Pa weer in hof
Springs-gruwelhuis: Kinders, ma vir berading gestuur
Springs-gruwelhuis: Pa in hof
Geen staatskool vir Malema se seun nie
Matriekleerder kyk vorentoe nadat sy amper been verloor
Hettie · 5 jare gelede
Gee hom borgtog en stuur hom vir my.
Johann · 5 jare gelede
Staan borgtog toe. Hy gaan nog jammer wees dat hy om borgtog aansoek gedoen het.
Anika · 5 jare gelede
Geen borgtog, die robbies sal wil wraak neem.
AmY · 5 jare gelede
Nee, hy moet voel dit voel om opgesluit te wees. Hoe dit voel ‘om geen regte’ te hê nie.
Oeps askuus nee. Gevangenisse het ook mos menseregte. Anders as hulle slagoffers.
Nee wat, dan moet hy maar borg kry en vir die gemeenskap gestuur word.
Sy eie kinders was nie “borg” beskore nie. Laai hom met groot fanfare op die Dorpslein af.